বদরুন নেছা

বেগম বদরুন নেছা (জন্ম: ১ জুলাই ১৯৬২) গণপ্রজাতন্ত্রী বাংলাদেশ সরকারের একজন অবসরপ্রাপ্ত সচিব যিনি বাংলাদেশ সিভিল সার্ভিস প্রশাসন একাডেমির রেক্টর হিসেবে দায়িত্ব পালন করেছেন। এর আগে তিনি মহিলা বিষয়ক অধিদপ্তরের মহাপরিচালক হিসেবে কর্মরত ছিলেন। ২০১৯ সালের ৩১ ডিসেম্বর তিনি বাংলাদেশ সরকারের সচিব পদে পদোন্নতি লাভ করেন।

 প্রারম্ভিক জীবন 
বদরুন নেছা ১ জুলাই ১৯৬২ সালে নরসিংদী জেলায় জন্মগ্রহণ করেন। তিনি ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগ থেকে স্নাতকোত্তর ডিগ্রি অর্জন করেন।

 কর্মজীবন 
বদরুন নেছা ১৯৮৬ ব্যাচের কর্মকর্তা হিসেবে ১৯৮৯ সালের ২০ ডিসেম্বর প্রশাসন ক্যাডারে বাংলাদেশ সিভিল সার্ভিসে যোগদান করেন। মাঠ প্রশাসন ও সচিবালয়ের বিভিন্ন দায়িত্ব পালন সহ জনপ্রশাসন মন্ত্রণালয়ের সিনিয়র সহকারী সচিব, যোগাযোগ ও কৃষি মন্ত্রণালয়ের উপসচিব, যুগ্মসচিব হিসেবে স্বাস্থ্য ও পরিবার কল্যাণ মন্ত্রণালয়ের পরিচালক এবং এনজিও বিষয়ক ব্যুরোতে কাজ করেন। ২০১৬ সালের ২৭ নভেম্বর তাকে অতিরিক্ত সচিব হিসেবে পদোন্নতি দেওয়া হয়। ২০১৯ সালের ২৮ জানুয়ারি থেকে ২০১৯ সালের ৩০ ডিসেম্বর পর্যন্ত তিনি মহিলা বিষয়ক অধিদপ্তরের মহাপরিচালক হিসেবে কর্মরত ছিলেন।

২০১৯ সালের ৩১ ডিসেম্বর তিনি বাংলাদেশ সরকারের সচিব হিসেবে পদোন্নতি পেয়ে ২০২০ সালের ১ জানুয়ারি থেকে বাংলাদেশ সিভিল সার্ভিস প্রশাসন একাডেমির রেক্টর হিসেবে দায়িত্ব পালন করেন। তিনি ২০২১ সালের ৩০ জুন সরকারি চাকরি থেকে অবসর লাভ করেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:নরসিংদী জেলার ব্যক্তি
বিষয়শ্রেণী:বাংলাদেশের নারী সচিব
বিষয়শ্রেণী:বাংলাদেশের সচিব
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী